**Príloha č. 1**

**Popis činností pri výkone služby, spočívajúce vo vykonávaní obsluhy, prevádzky a údržby nízkotlakových, plynových kotolní.**

1) a) obsluha kotolní v súlade s ustanoveniami Vyhlášky Slovenského úradu bezpečnosti práce č. 25/1984 Zb. na zaistenie bezpečnosti práce v nízkotlakových kotolniach v znení vyhl. SÚBP č. 75/1996 Z. z. (ďalej len „vyhláška 25/1984 Zb.“),

b) zabezpečenie odborných prehliadok a skúšok, plynových a tlakových zariadení, v zmysle Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „Vyhláška č. 508/2009 Z.z.“),

c) zabezpečenie kontroly komínov, dymovodov a detektorov, v zmysle Zákona č. 314/2011 Z. z. o ochrane pred požiarmi a Vyhlášky Ministerstva vnútra SR č. 401/2007 Z.z. o technických podmienkach a požiadavkách na protipožiarnu bezpečnosť pri inštalácii a prevádzkovaní palivového spotrebiča, elektrotepelného spotrebiča a zariadenia ústredného vykurovania a pri výstavbe a používaní komína a dymovodu a o lehotách ich čistenia a vykonávania kontrol (ďalej len „Vyhláška č. 401/2007 Z.z.“),

d) identifikácia porúch na prevádzkovaných zariadeniach, zabezpečenie odbornej obhliadky vzniknutých porúch, s určením nevyhnutného rozsahu a finančných nákladov na ich opravu.

1. Pokiaľ ide o služby v oblasti prevádzky a údržby kotolní, poskytovateľ je povinný najmä:
2. prevádzkovať plynovú kotolňu v súlade s prevádzkovým poriadkom,
3. dozerať, aby sa v kotolniach nevykonávali práce, ktoré nesúvisia s ich prevádzkou a údržbou a aby sa v nich nezdržiavali nepovolané osoby,
4. zabezpečiť obsluhu kotlov odborne a zdravotne spôsobilými kuričmi,
5. zabezpečiť praktický zácvik, skúšku a overovanie vedomostí kuriča (§ 14),
6. zabezpečiť určené lekárske prehliadky kuričov,
7. viesť v kotolniach prevádzkový denník,
8. označiť dvere do kotolní bezpečnostnou tabuľkou s nezmazateľným nápisom „KOTOLŇA - NEZAMESTNANÝM VSTUP ZAKÁZANÝ“, prípadne ďalšími bezpečnostnými nápismi,
9. zisťovať prítomnosť kysličníka uhoľnatého, v lehotách určených prevádzkovým poriadkom (napr. detekčnou trubičkou),
10. uschovávať prevádzkový denník počas celej doby platnosti zmluvy,
11. kontrolovať stav kotolne v zmysle prevádzkového poriadku kotolne,
12. zabezpečiť prevádzkový poriadok plynovej kotolne v súlade s platnou legislatívou,
13. zabezpečiť kontrolu príslušenstva kotolne:

* miestny prevádzkový poriadok,
* hasiaci prístroj snehový,
* penotvorný roztok pre kontrolu tesnosti spojov,
* lekárnička pre prvú pomoc,
* baterka a detektor na oxid uhoľnatý,

1. určiť v kotolni dennú obsluhu, s prihliadnutím najmä na výkon kotolne, spôsob signalizácie a na návod dodávateľa na prevádzku, obsluhu a údržbu,
2. vykonávať preventívnu a prevádzkovú údržbu kotolní, zabezpečiť vykonanie odborných prehliadok kotolní,
3. vykonávať chemické rozbory napájacej a kotlovej vody podľa návodu na obsluhu, prevádzku a údržbu zariadenia na úpravu vody,
4. dodržiavať pokyny objednávateľa v rámci ukončenie a začiatku vykurovacej sezóny a s tým spojených prevádzkových teplôt pre jednotlivé objekty a priestory v zmysle interného predpisu vlastníka kotolní „Dodržiavanie rozsahu vykurovacích teplôt v priestoroch BVS, a.s.,
5. strpieť akýkoľvek zásah vyplývajúci z aktuálneho Prevádzkového poriadku spoločnosti SPP - distribúcia, a.s., Mlynské nivy 44/b, 825 11 Bratislava ako prevádzkovateľa distribučnej siete alebo Technických podmienok pripojenia odberného miesta zemného plynu do distribučnej siete,
6. vždy k poslednému dňu kalendárneho mesiaca dôkazným spôsobom zaznamenať stav určeného meradla zemného plynu a tento nahlásiť elektronicky (e-mailom) osobe určenej objednávateľom,
7. informovať osobu určenú objednávateľom o akomkoľvek zistenom a preukázanom zásahu do určeného meradla alebo o poškodení plomb kotolne.
8. Objednávateľ, resp. vlastník kotolní je povinný elektronicky oznámiť poskytovateľovi (alebo osobe určenej poskytovateľom) každý plánovaný zásah do odberného miesta zemného plynu, ktorý ovplyvní prevádzkyschopnosť kotolne.
9. Poskytovateľ nie je oprávnený akýmkoľvek spôsobom manipulovať s určeným meradlom zemného plynu.
10. Poskytovateľ je povinný pri poskytovaní služieb postupovať v súlade s:
11. Vyhláškou č. 401/2007 Z.z. zabezpečiť kontrolu:

* komínov
* dymovodov
* detektorov

1. Vyhláškou č. 508/2009 Z.z. zabezpečiť servis kotolne a jej príslušenstva
2. V oblasti bezpečnosti a ochrany zdravia pri práci (inde v zmluve len „BOZP“) a požiarnej ochrany (inde v zmluve len „PO“) poskytovateľ zabezpečí najmä:
3. plnenie povinností vyplývajúcich zo zákona č. 314/2001 Z.z. o ochrane pred požiarmi, v znení neskorších predpisov,
4. dodržiavanie predpisov na úseku hygieny a bezpečnosti a ochrany zdravia pri práci, povinnosti vyplývajúce zo zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,
5. v rozsahu, určenom príslušnými nadriadenými orgánmi, potrebné osobné ochranné pracovné prostriedky, zabezpečí ich údržbu a výmenu v určených lehotách, oboznámi pracovníkov s ich používaním a ich používanie vyžaduje a sústavne kontroluje,
6. zasielanie 1 ks originálneho vyhotovenia správ z vykonaných odborných prehliadok a skúšok objednávateľovi, bezprostredne po ich obdržaní,
7. rokovanie s orgánmi štátneho dozoru pri kontrolách BOZP a PO,
8. Služby, súvisiace so zabezpečením odborných prehliadok a skúšok plynových a tlakových zariadení a kontroly komínov budú za objednávateľa preberať zástupcovia objednávateľa formou preberacieho protokolu.